ORTOPEDSKA BOLNIŠNICA VALDOLTRA

Jadranska c. 31, 6280 Ankaran,

zastopnik: direktor Radoslav Marčan, dr. med., spec. ortoped

Podračun EZR: 01100-6030277312 pri UJP – Urad Koper

ID za DDV: SI30348145

matična številka: 5053765

(v nadaljevanju: naročnik)

in

Firma oz. ime:

naslov:

ki ga zastopa.

transakcijski račun:

ID za DDV:

matična številka:

 (v nadaljevanju: dobavitelj)

skleneta

**Pogodba**

**o dobavi zdravil**

**I. UVODNE DOLOČBE**

1. **člen**

**(ugotovitvene določbe)**

Pogodbeni stranki uvodoma ugotavljata:

* da je naročnik izvedel postopek oddaje javnega naročila za dobavo blaga »zdravila«, ki je bil objavljen na portalu javnih naročil RS št. \_\_\_\_\_\_\_\_\_\_\_\_\_\_\_\_\_\_\_\_\_\_(v nadaljevanju: javno naročilo), po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, v nadaljevanju: ZJN-3);
* da je naročnik javno naročilo razdelil na sklope:
* 3.sklop: zdravila i.v
* 4. sklop: zdravila ostalo

**II. PREDMET POGODBE**

1. **člen**

**(sklopi)**

Predmet te pogodbe je dobava **zdravil** iz naslednjih sklopov:

*-*

*-*

 (v nadaljevanju zdravila),

ki so opredeljeni v dokumentaciji naročnika v zvezi z oddajo javnega naročila (v nadaljevanju: razpisna dokumentacija) in v ponudbi dobavitelja št. \_\_\_\_\_\_\_\_\_\_\_\_, z dne \_\_\_\_\_\_\_\_\_\_\_ (v nadaljevanju: ponudba dobavitelja), ki sta sestavna dela te pogodbe.

**III. SPLOŠNI POGOJI**

1. **člen**

**(splošni pogoji)**

Količine in vrste zdravil sklopih, navedenih v predračunu v ponudbi dobavitelja, so okvirne.

Naročnik se ne zavezuje, da bo od dobavitelja nabavil celotne količine zdravil, določene v predračunu iz ponudbe dobavitelja.

Naročnik in dobavitelj se izrecno dogovorita, da bo naročnik v času trajanja te pogodbe nabavljal le tiste vrste in količine zdravil iz posameznega sklopa, ki jih bo dejansko potreboval, kar vključuje tudi možnost, da naročnik določene vrste zdravil ne bo naročil.

**IV. CENE**

1. **člen**

**(cena)**

Cene zdravil iz 2. člena te pogodbe so specificirane v predračunu v ponudbi dobavitelja, okvirna vrednost zdravil pa znaša:

|  |  |  |  |
| --- | --- | --- | --- |
| SKLOP | VREDNOST BREZ DDV | % DDV | VREDNOST Z DDV  |
| 3.sklop: zdravila i.v | EUR |  | EUR |
| 4. sklop: zdravila ostalo  | EUR |  | EUR |
| SKUPNA VREDNOST | EUR |  | EUR |

Cene zdravil so fiksne za ves čas trajanja pogodbe.

V ceni zdravil so zajeti tudi vsi stroški, vezani na zdravila (stroški dobave zdravil, vzorcev, špediterski stroški, prevozni, carinski ter vsi morebitni drugi stroški), vsi popusti in rabati ter davek na dodano vrednost.

Za zdravila, katere najvišja dovoljena cena je določena na podlagi Pravilnika o določanju cen zdravil za uporabo v humani medicini, je popust fiksen.

Cene zdravil morajo vsebovati pariteto »FCO skladišče Lekarna naročnika – razloženo«.

Naknadno naročnik ne bo priznaval nobenih stroškov, ki niso zajeti v ponudbeno ceno in nikakršnega dodatnega povečevanja ponudbenih cen.

Cena zdravil se ne sme zvišati zaradi spremembe interne politike dobavitelja, vezane na dobavo zdravil (kot npr. embalaža, pakiranje, transport listine o blagu ipd.).

Naročnik si pridržuje pravico, da bo v primeru, ko ugotovi, da je dobavitelj za zdravila, ki so predmet pogodbe, v času trajanja pogodbe znižal cene ali so jih znižali drugi ponudniki istovrstnega zdravila ob drugih primerljivih pogojih, dobavitelja pozval k sporazumnemu ustreznemu znižanju cene.

**V. PLAČILNI POGOJI**

1. **člen**

**(izstavitev računa)**

E - račun bo dobavitelj izstavil naročniku v roku 5 dni po zaključeni dobavi naročenih zdravil.

E – račun mora biti opremljen najmanj z:

- oznako in datumom naročila,

- specifikacijo dobavljenih zdravil,

- kopijo potrjene dobavnice.

1. **člen**

**(rok plačila)**

Naročnik se zavezuje ceno za dobavljena zdravila po tej pogodbi plačati na transakcijski račun dobavitelja, naveden v preambuli pogodbe, v roku do 60 dni po prejemu pravilno izstavljenega e-računa.

V primeru reklamacije računa (npr. napačna cena, napačna količina, neprimerna kakovost, napačen artikel) bo naročnik račun v celoti zavrnil. Dobavitelj mora izdati nov, pravilen račun. V tem primeru rok plačila začne teči od prejema novega pravilnega računa.

**VI. NAROČANJE IN DOBAVA ZDRAVIL**

1. **člen**

**(naročanje)**

Dobavitelj bo naročniku dobavljal posamezne vrste in količine zdravil skladno s specifikacijami, na podlagi pisnih naročil (npr. po faksu, e-pošti ipd.) pooblaščenih delavcev lekarne naročnika, v nasprotnem primeru se bo štelo, da je naročilo opravil na lastne stroške.

V primeru, ko dobavitelj iz upravičenih razlogov ne dobavi zdravil ali zdravil nima, se dobava opravi po dogovoru z naročnikom.

1. **člen**

**(dobavni rok)**

Dobavitelj bo naročniku dobavljal zdravila sukcesivno, v roku 24 ur od prejema naročila naročnika, in sicer od ponedeljka do vključno sobote. Za dan dobave se šteje dan, na katerega je bil izvršen prevzem zdravil in podpisana dobavnica.

1. **člen**

**(kraj dobave)**

Dostava zdravil mora biti izvršena na lokaciji naročnika, to je FCO Ortopedska bolnišnica Valdoltra, Jadranska cesta 31, Ankaran, lekarna – razloženo.

**VII. KRITNI NAKUP POGODBENA KAZEN**

1. **člen**

**(kritni nakup)**

Če dobavitelj ne dobavi naročenega blaga v dogovorjenem roku, vrsti, količini ali kakovosti, sme naročnik brez predhodnega opomina naročiti zdravila pri drugem dobavitelju (v nadaljevanju: kritni nakup).

Dobavitelj mora naročniku na poziv poravnati morebitno razliko med pogodbeno ceno in zneskom plačila za nakup zdravil pri drugem dobavitelju, vključno z morebitnimi drugimi stroški, vezanimi na dobavo teh zdravil.

**VIII. POGODBENA KAZEN**

1. **člen**

**(pogodbena kazen)**

V primeru, da dobavitelja po svoji krivdi ne bo dobavil zdravil v pogodbenem roku ali v sporazumno podaljšanem roku, ima naročnik pravico zaračunati pogodbeno kazen v višini 10,00 eur za vsak delovni dan zamude.

Pogodbeno kazen v višini 10,00 eur za vsako posamezno dobavo zdravil ima naročnik pravico zaračunati tudi v primeru, da dobavitelj po svoji krivdi ne izpolni svojih obveznosti oziroma ne dobavi zdravil po pogodbeni ceni, vrsti, obsegu in kakovosti.

Pogodbeno kazen bo naročnik obračunal pri prvem zapadlem računu skladno s 6. členom pogodbe.

Uveljavljanje pogodbene kazni ne izključuje unovčitve zavarovanja za dobro izvedbo obveznosti.

Obračunavanje pogodbene kazni in zneska za kritni nakup se ne izključujeta.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

**IX. KAKOVOST, KOLIČINA IN VRSTA ZDRAVIL**

1. **člen**

**(kakovost zdravil)**

Kakovost dobavljenih zdravil mora ustrezati vsem strokovnim zahtevam in pogojem naročnika iz razpisne dokumentacije in ponudbe dobavitelja, obstoječim standardom in deklarirani kakovosti na embalaži blaga.

1. **člen**

**(količine in vrsta zdravil)**

Dobavitelj bo naročniku dobavljal celotno količino in vrsto zdravil, ki bo navedena na naročilnici naročnika.

**X. PREVZEM ZDRAVIL**

**14. člen**

**(dobavnica)**

Naročnik prevzame od dobavitelja zdravila z dobavnico, ki jo na podlagi pravilno izročenih količinsko in kakovostno ustreznih zdravil ter spremljajočih dodatkov in listin, podpišeta predstavnika obeh pogodbenih strank.

Dobavnica mora biti napisana v slovenskem ali angleškem jeziku. Dobavitelj mora zagotavljati, da je na dobavnici, poleg predpisanih podatkov, ob nazivu in delovni šifri posameznega zdravila tudi serijska številka artikla in rok uporabe zdravila.

Če se ugotovi, da zdravila odstopajo od pogodbeno dogovorjene vrste, kakovosti in naročene količine, lahko naročnik prevzem zdravil odkloni.

**XI. GRAJA NAPAK**

**15. člen
(prijava in odprava napak)**

Naročnik bo vse pripombe v zvezi z zdravili oziroma z dobavo zdravil iz te pogodbe sporočal dobavitelju v pisni obliki.

Če naročnik ugotovi skrite napake na zdravilih, sestavi zapisnik, s katerim uveljavlja reklamacijo.

Dobavitelj je dolžan napake in pomanjkljivosti, ki so bile ugotovljene pri dobavljenih zdravilih, odpraviti takoj, oziroma v primernem roku v skladu s Pravilnikom o farmakovigilanci zdravil za uporabo v humani medicini (Uradni list RS, št. 57/14), in upravičene pripombe naročnika upoštevati pri naslednjih dobavah.

**XII. OBVEZNOSTI STRANK POGODBE**

1. **člen**

**(obveznosti dobavitelja)**

Dobavitelj se zavezuje, da bo:

* pogodbene storitve opravljal vestno, kvalitetno, s skrbnostjo dobrega strokovnjaka in v skladu s pravili stroke,
* dostavil kvalitetna zdravila, ki popolnoma ustrezajo vsem opisom, karakteristikam in
* specifikacijam, ki so bile določene v razpisni dokumentaciji in ponudbi dobavitelja,
* naročnika tekoče oskrboval z zdravili, ki jih bo ta naročal, ves čas trajanja te pogodbe,
* naročnika redno obveščal o morebitni deficitarnosti posameznega zdravila,
* naročnika sproti pisno obveščal o spremembah najvišjih dovoljenih cenah ponujenih zdravil, ki jih določa Javna agencija RS za zdravila in medicinske pripomočke (JAZMP),
* zagotovil neoporečnost transportne embalaže in pakiranja zdravil v skladu z veljavno zakonodajo v Republiki Sloveniji,
* izvajal transport zdravil v skladu z predpisi za področje zdravil,
* na željo naročnika posredoval vse informacije in podatke o neželenih učinkih zdravila,
* nosil vse stroške (npr. tudi prevoz in dr.), ki bi nastali zaradi odpoklica oz. zamenjave dobavljenih zdravil zaradi napake oz. pomanjkljivosti ali neustrezne kakovosti zdravil,
* naročniku zagotavljal poleg klasične dobavnice, tudi dobavnico v elektronski obliki, ki bo kompatibilna z obstoječim informacijskim sistemom v lekarni naročnika,

dobavljal zdravila, ki bodo imela rok uporabe vsaj še tretjino celotnega roka trajanja od datuma izdelave oziroma najmanj še pol leta od dneva dostave naročniku,

 na zahtevo naročnika predložil dokazila o zagotavljanju hladne veriga v času transporta zdravil od dobavitelja do naročnika (lekarna) v obliki izpisa časovnice temperatur.

**člen**

 **(obveznosti naročnika)**

Naročnik se zavezuje, da bo zdravila ob dobavi takoj oz. v roku 24 ur od prejema, pregledal in jih prevzel, oziroma dobavitelju po elektronski pošti sporočil pripombe zaradi očitnih pomanjkljivosti oz. napak, pripombe zaradi skritih napak pa v roku 8 dni, ko je napako opazil.

**XIII. ZAVAROVANJE OBVEZNOSTI**

1. **člen**

**(finančna zavarovanja)**

Dobavitelj ob podpisu pogodbe predloži naročniku finančno zavarovanje za dobro izvedbo pogodbenih obveznosti:

- menično izjavo in lastno podpisano menico s pooblastilom v višini 10% vrednosti z DDV te pogodbe v primeru, da je vrednost pogodbe višja od 20.000,00 EUR, s tem, da mora biti ves čas trajanja pogodbe menica unovčljiva.

Finančno zavarovanje iz predhodnega odstavka tega člena pogodbe mora veljati še najmanj 30 dni od določenega obdobja veljavnosti pogodbe.

V primeru unovčitve menice bo moral dobavitelj unovčeno menico ustrezno nadomestiti z novo.

Naročnik lahko finančno zavarovanje unovči, če dobavitelj ne izvršuje svojih pogodbenih obveznosti, oziroma če jih ne izvršuje v celoti ali jih ne izvršuje pravočasno, zlasti pa v primeru:

* če naročena zdravila pri posamezni dobavi ne bo izpolnjevalo standarde in kvaliteto, ki popolnoma ustreza vsem opisom, karakteristikam in specifikacijam, ki so bile določene v razpisni dokumentaciji in ponudbi dobavitelja, če naročena zdravila pri posamezni dobavi ne bodo izročena naročniku v roku in v količinah, opredeljenih v ponudbi dobavitelja in naročenih s strani naročnika.

Naročnik lahko menico za dobro izvedbo pogodbenih obveznosti uveljavi brez predhodnega opomina. Dobavitelja pa mora o tem, da jo je uveljavil, pisno obvestiti najkasneje v 5 dneh po dnevu, ko jo je predložil v izplačilo.

Uveljavljanje finančnega zavarovanja ne izključuje siceršnje odškodninske odgovornosti dobavitelja. V primeru, da dobavitelj naročniku ne izroči menice za dobro izvedbo pogodbenih obveznosti v roku določenem v drugem odstavku tega člena, se šteje, da ta pogodba ni sklenjena.

**XIV. SODELOVANJE S PODIZVAJALCI**

1. **člen**

**(sodelovanje s podizvajalci)**

Pogodbeni stranki soglašata, da bo dobavitelj blago, ki je predmet pogodbe, dobavil z naslednjimi podizvajalci:

1. podizvajalec

 naziv:

 polni naslov:

 matična številka:

 davčna številka:

 TRR:

za dobavo blaga:

predmet:

količina:

vrednost blaga:

kraj dobave blaga:

rok dobave blaga:

2. podizvajalec

(za drugega in vse ostale podizvajalce se vpišejo isti podatki kot za prvega podizvajalca)

Dobavitelj, ki izvaja javno naročilo z enim ali več podizvajalci, s podpisom te pogodbe pooblašča naročnika, da na podlagi s strani dobavitelja potrjenega računa oziroma situacije podizvajalca neposredno plačuje podizvajalcu, če je podizvajalec podal zahtevo za neposredno plačilo v skladu s 94. členom ZJN-3. Dobavitelj bo svojemu računu priložil račun podizvajalca, ki ga je predhodno potrdil.

1. **člen**

**(sprememba podizvajalca)**

Dobavitelj mora med izvajanjem javnega naročila po tej pogodbi naročnika obvestiti o vsaki spremembi podizvajalca glede na navedbe iz ponudbe ali o novih podizvajalcih, ki jih namerava vključiti v dobavo, in sicer najkasneje v petih dneh po spremembi. V primeru vključitve novih podizvajalcev mora dobavitelj skupaj z obvestilom naročniku posredovati tudi podatke in dokumente o podizvajalcih skladno z drugim odstavkom 94. člena ZJN-3.

**XV. SPREMEMBA DOBAVITELJA**

1. **člen**

**(sprememba dobavitelja)**

Pogodbeni stranki soglašata z možnostjo spremembe dobavitelja med izvajanjem javnega naročila po tej pogodbi v primeru, da dobavitelja zamenja drug gospodarski subjekt, ki izpolnjuje pogoje za sodelovanje določene v dokumentaciji v zvezi z oddajo javnega naročila in ponudbi dobavitelja, zamenjava pa je posledica prestrukturiranja podjetja, vključno s prevzemom, združitvijo, pripojitvijo ali insolventnostjo, če to ne vključuje drugih bistvenih sprememb javnega naročila in ni namenjeno obidu določb ZJN-3. V primeru navedene spremembe mora dobavitelj o tem pisno obvestiti naročnika v roku 5 dni od seznanitve s predvideno zamenjavo oziroma vsaj 30 dni pred izvedbo zamenjave in skupaj s pisnim obvestilom naročniku posredovati dokazilo o zamenjavi oziroma o razlogih za zamenjavo. Naročnik in nov dobavitelj nadaljujeta z izvajanjem te pogodbe pod enakimi pogoji, ki so veljali za prvotnega dobavitelja, z aneksom k pogodbi pa ugotovita spremembo dobavitelja in določita nove pooblaščene osebe dobavitelja in skrbnika pogodbe.

**XVI. PROTIKORUPCIJSKA KLAVZULA**

1. **člen**

**(protikorupcijska klavzula)**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju pogodbe, kdo v imenu ali na račun stranke pogodbe, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem dogovorjenih obveznosti ali za drugo ravnanje ali opustitev, s katerim je naročniku, ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika ali organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku, posredniku, je ta pogodba nična.

**XVII. OPROSTITEV ODGOVORNOSTI**

1. **člen**

**(izredne okoliščine)**

Prekoračitev pogodbenih rokov opravičujejo naslednje izredne okoliščine:

- višja sila,

- ukrepi državnih organov ali organov lokalne skupnosti, ki bi zadeli izpolnitev pogodbenih obveznosti,

- ravnanje tretjih oseb, ki onemogočajo izvedbo pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta pogodbeni stranki okoliščine sproti obravnavali in časovno ovrednotili ter določili ustrezen novi rok za izvedbo svojih obveznosti.

1. **člen**

**(višja sila)**

Naročnik in dobavitelj delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne katastrofe, železniške nesreče, ipd.

Pomanjkanje delovne sile in pomanjkanje materiala ali opreme ne velja za višjo silo.

Pogodbeno stranko, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko , pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko**.**

**XVIII. POOBLAŠČENI PREDSTAVNIKI IN SKRBNIKI POGODBE**

1. **člen**

**(pooblaščeni predstavniki)**

Pooblaščeni predstavnik naročnika je.

tel. št. :

e- mail:

Pooblaščeni predstavnik dobavitelja je …………………………………….

tel.št.…………..…

e-mail: ………………………….

O morebitni zamenjavi pooblaščenih predstavnikov oziroma njihovih namestnikov se pogodbeni stranki predhodno pisno dogovorita.

1. **člen**

**(skrbniki pogodbe)**

Skrbnik pogodbe na strani naročnika je……………………………...

Skrbnik pogodbe na strani dobavitelja je ……………………………….

**XIX. KONČNE DOLOČBE**

1. **člen**

**(uporaba predpisov)**

Za vprašanja, ki jih ta pogodba ne določa, se uporabljajo določbe Obligacijskega zakonika (OZ) in Zakona o javnih naročilih (ZJN-3), oziroma drugih predpisov, ki urejajo javna naročila v Republiki Sloveniji.

Če se katerakoli določba te pogodbe izkaže za nično ali kakorkoli drugače za neveljavno, to ne vpliva na ostale določbe te pogodbe oziroma na pogodbo v celoti, če lahko pogodba obstaja tudi brez nične oziroma neveljavne določbe.

1. **člen**

**(reševanje sporov)**

Morebitne spore iz pogodbe, bosta pogodbeni stranki najprej skušali rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. **člen**

 **(veljavnost pogodbe)**

Ta pogodba se sklepa za obdobje do 3. 1. 2021, veljati pa začne dne .......................

V  primeru, da je po sklenitvi oziroma med trajanjem pogodbe na podlagi 32. člena ZJN-3 in Uredbe o skupnem javnem naročanju Vlade Republike Slovenije (Uradni list RS, št. 27/16) oziroma na podlagi drugega predpisa, ki ureja področje javnih naročil v Republiki Sloveniji izvedeno skupno javno naročilo za blago, ki je predmet pogodbe, se ta pogodba sklepa za obdobje do sklenitve pogodbe z izbranim dobaviteljem na podlagi izvedenega skupnega javnega naročila. O datumu sklenitve pogodbe naročnik obvesti dobavitelja s pisnim obvestilom.

1. **člen**

**(spremembe pogodbe)**

Morebitne spremembe te pogodbe so veljavne le, če so sklenjene v pisni obliki Pogodba s lahko spremni pod pogoji iz 97. člena ZJN-

1. **člen**

**(odstop od pogodbe)**

Naročnik lahko odstopi od pogodbe, če dobavitelj ne izpolnjuje svojih obveznosti iz pogodbe, zlasti če:

* dobavi kakovostno neustrezna zdravila, ki ne izpolnjuje vseh zahtev naročnika iz razpisne dokumentacije in te pogodbe ter ga na zahtevo naročnika ne zamenja,
* neutemeljeno zavrne naročilo,
* večkrat krši dogovorjeni rok dobave naročenih zdravil,
* ne upošteva upravičenih pripomb naročnika glede napak oziroma pomanjkljivosti zdravil, zlasti glede količine, vrste ali kakovosti dobavljenih zdravil pri naslednjih dobavah,
* nima dovolj finančnih sredstev za unovčenje finančnih zavarovanj iz 18. člena pogodbe,
* ne upošteva dogovorjenih cen zdravil ali znižanja cen,
* drugače grobo krši določila pogodbe,
* mu preneha pooblastilo proizvajalca za dobavo zdravil,
* mu preneha dovoljenje za promet z zdravili na debelo,
* nastopijo drugi utemeljeni in objektivno preverljivi razlogi na strani dobavitelja, zaradi katerih se ne da doseči namena pogodbe.

Dobavitelj lahko odstopi od pogodbe, če naročnik ne izpolnjuje svojih obveznosti iz pogodbe, zlasti če redno ne plačuje računov oziroma zamuja s plačilom pravilno izstavljenega računa za dobavljena zdravila več kot tri mesece.

V primerih iz prvega in drugega odstavka tega člena pogodbe lahko pogodbena stranka odstopi od pogodbe po predhodnem pisnem opominu drugi pogodbeni stranki na izpolnjevanje njenih obveznosti. Šteje se, da odstop učinkuje v roku 7 dni od prejema pisne odstopne izjave druge pogodbene stranke.

V primeru prenehanja pogodbe pogodbenici druga drugi takoj poravnata vse dolgovano po pogodbi, pogodbeno kazen, eventualno izkazano škodo idr..

1. **člen**

**(kršitev delovne, okoljske ali socialne zakonodaje)**

Pogodba preneha veljati, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **člen**

**(število izvodov)**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Št.:Datum: | Št.:Datum: |
|  |  |
| NAROČNIK:Ortopedska bolnišnica Valdoltra | DOBAVITELJ: |
|  |  |
| Direktor:Radoslav Marčan, dr. med., spec. ortoped | Direktor: |